Курфюрсттар

Курфюрсттар (немецче Kur — шайлоо, Furst — князь) — «Ыйык Рим империясында» 13-кылымдан королду шайлоого укуктуу княздар. Трир, Кёльн жана Майнц архиепископтору, Саксония, Пфальц, Бранденбург ак сөөк княздары жана Чехия королу Курфюрсттар болушкан. Курфюрсттардын укугу жана өзгөчө артыкчылыгы Карл VIнүн Алтын буласы (1356) аркылуу юрид. күчкө ээ болгон. Рейхстагда Курфюрсттар коллегиясы биринчи курияны уюштурган. 1806-жылы империянын жоюлушу менен Курфюрсттар коллегиясы да иштебей калып, алардын титулун формалдуу түрдө Гессен-Касселдин башкаруучулары гана 1866-жылга чейин сактап келишкен.
Категория:Саясат таануу
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9